[{"text_idx": "#000000", "text": "Cyngor sir yn rhoi se\u0302l bendith i gynllun addysg Y Bala"}, {"text_idx": "#000001", "text": "Disgrifiad o\u2019r llun, Bydd y cynllun newydd yn golygu campws mawr ar safle Ysgol y Berwyn"}, {"text_idx": "#000002", "text": "Mae cabinet Cyngor Gwynedd wedi penderfynu bwrw 'mlaen gyda chynllun dadleuol i sefydlu ysgol eglwys newydd yn Y Bala."}, {"text_idx": "#000003", "text": "Ond bydd yna adolygiad o berfformiad yr ysgol ymhen dwy flynedd, gan gynnwys ei statws, ar o\u0302l iddi gael ei sefydlu."}, {"text_idx": "#000004", "text": "Fel rhan o gynllun ad-drefnu addysg bydd dwy o ysgolion cynradd y dref, Ysgol Bro Tegid ac Ysgol Beuno Sant - sy'n ysgol eglwys - yn uno gydag Ysgol Uwchradd y Berwyn."}, {"text_idx": "#000005", "text": "Felly bydd campws addysgol newydd ar safle presennol Ysgol y Berwyn i blant rhwng tair ac 19 oed."}, {"text_idx": "#000006", "text": "Mae 'na gefnogaeth gyffredinol yn y cylch i'r cynllun uno ond mae gwrthwynebiad mawr wedi bod i'r syniad o ddynodi'r ysgol newydd yn Ysgol Eglwys."}, {"text_idx": "#000007", "text": "Roedd llawer, gan gynnwys llywodraethwyr Ysgol y Berwyn, am i'r safle cael statws gymunedol fel sydd gan Ysgol y Berwyn a Bro Tegid ar hyn o bryd."}, {"text_idx": "#000009", "text": "Un sy'n gwrthwynebu'r statws eglwysig ydi Dylan Jones o'r Bala drefnodd ddeiseb y mae 250 o bobol wedi ei harwyddo."}, {"text_idx": "#000010", "text": "\"Mae'r syniad o sefydlu ysgol eglwys yn mynd yn groes i draddodiad anghydffurfiol Pum Plwy Penllyn,' meddai."}, {"text_idx": "#000011", "text": "Roedd y Cynghorydd Gareth Thomas, sy'n gyfrifol am addysg ar gabinet Cyngor Gwynedd, wedi dweud ei fod yn deall bod 'na wrthwynebiad yn ardal Y Bala ond y byddai'r arian ar gyfer y cynllun yn cael ei golli oni bai eu bod yn symud yn sydyn gyda'r ad-drefnu."}, {"text_idx": "#000012", "text": "Ychwanegodd y byddai manteision addysgol a chymdeithasol."}, {"text_idx": "#000013", "text": "\"Mae'r buddsoddiad yn mynd i sicrhau adnoddau addysgol o'r radd flaenaf yn y dref hefyd, ac yn sicrhau dyfodol y chweched dosbarth yn yr ardal a'r tair ysgol arall yn y cylch,\" meddai."}, {"text_idx": "#000014", "text": "Doedd neb o'r Eglwys yng Nghymru na llywodraethwyr Ysgol y Berwyn yn fodlon gwneud cyfweliad cyn cyfarfod y cabinet ond dywedodd Rosalind Williams, Cyfarwyddwraig Addysg Esgobaeth Llanelwy wedi'r penderfyniad: \"Rwy'n croesawu'r penderfyniad. Mae'n newyddion da i bobl ifanc yn ardal Y Bala, oherwydd gwellir darpariaeth ar gyfer eu haddysg. Mae'n golygu hefyd bydd ystod o wasanaethau yn yr ardal leol yn cael eu datblygu.\""}, {"text_idx": "#000015", "text": "Disgrifiad o\u2019r llun, Fe allai tair ysgol gau yn y dre' er mwyn creu un ysgol newydd ar safle Ysgol y Berwyn"}, {"text_idx": "#000017", "text": "Trafod cynlluniau addysg y Bala"}, {"text_idx": "#000018", "text": "'Peidiwch a\u0302 dynodi ysgol yn eglwysig'"}, {"text_idx": "#000019", "text": "Prif StraeonMo\u0302n: 'Siom' ymgyrchwyr ar o\u0302l caniata\u0301u fferm solarPublished4 awr yn o\u0302l'Achub' naw o staff cartref gofal yn LlangollenPublished42 munud yn o\u0302l'Gwrthwynebu prosiectau ynni gwynt yn anfoesol'Published4 awr yn o\u0302l"}, {"text_idx": "#000021", "text": "'Achub' naw o staff cartref gofal yn Llangollen"}, {"text_idx": "#000022", "text": "'Gwrthwynebu prosiectau ynni gwynt yn anfoesol'"}, {"text_idx": "#000023", "text": "CylchgrawnPafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i Mam"}, {"text_idx": "#000025", "text": "Ifan Davies: Rhestr chwarae caneuon 'chillout'"}, {"text_idx": "#000028", "text": "Ble nesa' i di\u0302m rygbi Cymru?"}, {"text_idx": "#000029", "text": "5 cornel o Gymru ar ochr arall y ffin"}]